
P R A E F A M E N. 


ifjaepenumero  meditanti,  quodnam  ex  largo  artis  nostrae  penu  ad  conscribendam 
dissertationem  inaugui  alem  argumentum  depromerem , in  mentem  mihi  obvenit, 
cum  magnum  viderem  dissertationum  gregem,  quae  de  physiologicis,  pathologicis, 
therapeuticisve  rebus  sunt  scriptae,  anatomes  quocldam  caput,  minus  adhuc  excul- 
tum et  lucubratum,  propria  assiduitate  et  labore  dilucidare.  Tirones  etenim  in 
physiologicis  et  therapeuticis  argumentis,  cum  longius  artis  medicae  studium , accu- 
ratior et  strenua  singularum  rerum  perscrutatio  et  observandi  dexteritas  .dejiciant, 
nihil  aliud  plerumque  faciunt,  quam  observationes  virorum  doctorum  in  libris  pro- 
latas colligunt,  inter  se  comparant , in  unum  Jznem  redigunt,  et  proprio  Marte 
vix  aliud  scriptiunculae  addunt  nisi  formam  externam.  Quod  scribendi  genus  non 
omni  quidem  caret  occasione  ingenii  vim  et  acumen  insitum  et  doctrinam  studiis 
acaclemicis  acquisitam  cum  laude  ostendendi , videcur  tamen  mihi  non  plane  aptum 
esse  dissertationibus  acaclemicis.  Quare  consilium  cepi  de  anatomico  argumento 
in  dissertatione  inaugur cili  disserendi,  cum  occasio  haud  raro  obveniat  rem  novam 
et  prorsus  incognitam,  aut  breviter  tantum  vel  minus  accurate  descriptam,  inda- 
gatione assidua  inquirendi  et  ex  comparatione  cum  casibus  similibus  ratiocinando 
observationes  haud  inutiles  publico  virorum  doctorum  examini  submittendi. 
Cum  praeterea  museum  anatomicum , Regia  munificentia  usui  publico  dicatum, 
praeter  multifaria  praeparata  fabricam  corporis  humani  normalem  ostendentia 
largam  quoque  depravatae  et  monstrosae  formae  et  structurae  exemplorum  copiam 

continent,  nullus  dubitavi  quin  ad  genus  quoddam  deformitatum  disquirendum  et 
describendum  me  accingerem.  Hunc  in  finem  Virum  Illustrem  et  Amplissimum 
Runor  piuuM  adii,  qui  eximia  benevolentia  ac  humanitate  preces  meas  suscepit,  et 
copiam  fecit  indagationem  aliquot  praeparatorum  instituendi. 

Sunt  enim  inter  magnam  monstrorum  humanorum  animaliumque,  quae  in 
museo  anatomico  prostant,  cohortem  compluria  quoque  individua,  quibus  inferior 
maxilla  aut  plane  dejicit  aut  maximopere  destructa  et  deformis  reperitur:  duo 
scilicet  foetus  humani,  canis  neonatus,  et  capita  tria  ovium  recens  natarum  quarum 
descriptio  paginis  sequentibus  exhibebitur.  Historiis  casuum  ex  anatomico  Museo 
desumtorum  brevem  maxillae  inferioris  deformitatum  conspectum  praemittamus , 
sub  fnem  autem  casuum  a nobis  observatorum  comparationem  et  enarrationem  si- 
milium instituamus.  Praeterea  monendum  est,  delineationes  capitum  monstroso- 
rum  foetuumque,  quae  aeri  incisae  huic  scriptiunculae  sunt  adjectae,  amici  mei 
dilectissimi  ac  commilitonis  TVeesii  labore  esse  factas , qui  multum  versatus  est  in 
rebus  anatomicis  delineandis.  Viris  tandem  Amplissimis , Illustri  Ruidoepiiio  et 
Clarissimo  Rosextiialio,  quorum  consilio  et  adjumento  compluria  debeo , gratias 
quam  maximas  ago.  Candidos  denique  lectores  vehementer  cupio  rogatos,  velint 
si  quando  errore  inductus  a justo  tramite  aberraverim  mihi  parum  adhuc  literis 
versato  ignoscere,  et  juvenile  hocce  opusculum  severiori  censurae  non  submittere. 


CAPUT  I. 


PROLEGOMENA. 

§.  i. 

De  maxillae  inferioris  deformitatibus  in  universum. 

tvt 

J_  »1  axilla  arcuata  promittens,  magnum  humani  generis  decus,  variis  obnoxia 
est  deformitatibus,  quae  plus  minusve  hanc  deturpant,  faciemque  humanam  cor- 
rumpunt; ossium  enim  morbi  satis  noti  maxillae  minime  parcunt. 

Rhachitis,  cylindricis  praecipue  ossibus  infesta,  alveolorum  maxillae  evo- 
lutionem teneris  jamjam  annis  impedit  justumque  ordinem  invertit,  et  dentes 
una  laedit;  quid  quod  cerea  vere  sit  inventa  maxilla,  quae  flecti  poterat,  den- 
tibus vero  carens.  Nec  minus  scrophulosus  morbus  vim  suam  in  maxillam 
exercet:  Portalius  in  juvene  15  annorum  tantam  observavit  mollitiem  ut  cultro 
facillime  dissecari  potuerit. *  2)  Carie  quoque,  quam  scrophulae,  scorbutus,  lues 
venerea,  3)  aliique  morbi  hanc  in  corruptionem  terminati  producunt,  maxilla 
saepe  exeditur,  quorum  exemplorum  sat  magna  copia  ex  scriptoribus  pathologi- 
cis et  therapeuticis  et  Museorum  anatomicorum  descriptionibus  petenda  est. 
Tophi  nodique  variis  causis  effecti,  plerumque  a syphilide  et  arthritide  in  ma- 
xilla conspiciuntur.  Virus  cancrosum,  cum  faciem  prae  ceteris  partibus  pestis 
haec  detestabilis  amet,  saepius  eandem  destruit;  4 ) carneae  maxillae  specimina 
osteosarcosi  producta  Acrell  et  Colomb  proponunt.  5 ) Exostoses  haud  raro  inve- 
niuntur, quarum  Museum  JMeckelianum  exempla  duo  memorabilia  continet;  6 ) 
callus  quoque  nonnunquam  formam  maxillae  immutat.  7 ). 


Ve  irae  Abbandlun  gen  uber  die  ertglische  Krankheit  v.  ICeup,  1794.  Seite  155. 

2)  Observations  sur  la  nature  de  Rachitisme  1797. 

3)  Museum  Walterianum  Parte  II.  No.  2329  et  3!. 

4)  Ibidem  No.  2309  ad  19  usque  omnia  fere  exempla  maxillam  cancroso  viru  arrosam  testantur. 

5)  Acrell  chirurgische  Vorjalle  v.  TVlurray.  B.  1 Seite  95. 

Colomb  tnedizinisch-chirurgisehe  W erke  v.  Harke  B.  [.  Seite  72, 

6)  Voigtel  -palliolo gitehe  Anatomie  B.  1 Scite  172. 

Museum  Walterianum  Parte  II.  No.  2490.  Exostosis  in  equi  maxilla  exemplum  idem  Museum 
offert.  No.  2532. 

7)  Vide  Mus.  Walterianum  p.  II.  No.  2429. 

§.  2. 

Praevia  necrosi  maxillam  novam  vi  naturae  plastica  factam  testantur:  Acrell  T) 
Henkel *  2)  IVeidmann  3 4)  Desault  4 ) aliique  complures  medici.  Ancylosis  effusa 
materia  ossea  maxillam  immobilem  reddit,  cujus  mali  specimina  Musea  anatomica 
Walterianum , 5 ) Meckelianum  et  alii  scriptores  exhibent,  uti  Columbus,  6)  Con- 
nor,  7)  Eustcichius,  8 9)  Schenk,  p)  Sandifort,  IO *)  Kohlcr.  XI).  Fracturae  denique 
haud  raro  a chirurgis  sunt  observatae,  aut  internis  causis,  lue  venerea,  scorbuto, 
rhachitide  etc.  aut  externis  oriundae.  In  senibus  maxilla  atteritur,  dentibus  elap- 
sis alveoli  absorbentur  et  clauduntur,  latitudo  totius  ossis  imminuitur,  ita  ut  fa- 
cies inde  valde  immutetur ; hujus  attritionis  specimina  pete  ex  museo  JValteriano. 

§.  3. 

Maxilla  inferior  praeterea  et  nimia  magnitudine  I2)  et  parvitate  a forma 
normali  potest  secedere,  quae  vitia  in  foetu  reperiuntur , unde  fabulae  originem 
duxerunt,  foetus  editos  esse  elephantum,  piscium  aliorumque  animalium  capita 
prae  se  ferentes,  quarum  nugarum  exempla  ex  Liceto  pete,  inclyto  de  monstris 
scriptore.  I3)  Sequuntur  nunc  historiae  casuum  ex  Museo  anatomico  desumto- 
rum,  ubi  aut  nimis  parva,  aut  vere  nulla  est  inventa  maxilla. 


L.  C;  pag.  192. 

2)  Neue  tnedizinisch-chirurgische  Anmerkun°;en  B.  2,  und  Richters  chirurg.  Biblioth.  B,  2,  Stlick  3, 

Seite  42. 

3)  Tractatus  de  necrosi  ossium  1703. 

4)  Auserlesene  chirurgisclie  Wahrnehnwngen  B.  A,  Seite  14. 

5)  Partis  II.  No.  2:68  ex  carie  praegressa,  69  maxilla  inferior  ossi  zygomatico  conjuncta,  porro  et  2467. 

De  re  anatomica  Libr.  V.  pag.  484* 

7)  De  stupendo  ossium  coalitu  1695,  pag.  4. 

S)  De  dentibus  cap.  28,  pag.  92. 

9)  Observationes  medicae  1584»  P*  441, 

I0)  Exercitationes  academicae  Libr.  II  cap.  5.  Observat,  anatomic.  pathologic.  Libr.  I.  pag.  102.  Mu- 
seum anatomif.  Vol.  I.  pag,  149. 

I1")  Beschr6ibung  des  L 0 d e r schen  anatomischcn  Kabinets  B.  1,  Seite  3. 

72)  JCohler  Beschreibung  l.  c.  pag.  50.  Maxilla  latitudinem  pollicum  trium  habet. 

13)  Licetus  de  monstris  1665.  Praeterea  hucpertinent : Buechner  Miscellanea  physico-medica  pag.  1212. 
Nigrosoli  Giornale  i6go  pag,  219. 


CAPUT  II. 


DESCRIPTIO  CANIS  MONSTROSL 

§.  i. 

ii  abitus  externus. 

Canis  familiaris  (Tabui.  I Figura  I)  recens  natus,  masculus,  justam  corporis 
longitudinem  habet,  et  praeter  caput  monstrosum  reliqua  membra  rite  confor- 
mata oculo  perscrutanti  exhibet.  Caput  ipsum  magnitudinem,  consuetam  non. 
excedit,  est  vero  globosum  et  rotundum  contra  naturae  leges,  quae  ovalem  ca- 
piti formam  constituunt,  pilis  obtectum  excepta  parte  anteriore  (faciali),  ubi 
rariores  et  paene  nulli  sunt.  Integumenta  capitis  communia  antrorsum,  ubi  ma- 
xilla superior  in  capite  legitimae  conformationis  invenitur,  corrugata  sunt,  et 
arcuatum  quasi  marginem  efficiunt.  In  utroque  capitis  latere  aures  externae 
consueto  loco  positae  hoc  solummodo  a typo  normali  aberrant,  quod  aeri  nul- 
lum ad  internum  auditus  organon  praebeant  accessum.  Cutis  inter  aures  infra 
illum  marginem  facialem  plicata,  singulis  plicis  corpora  glandulis  (confer  Tab.  I 
Fig.  Ia)  simplicibus  haud  absimilia  sunt  interjecta,  quae  vero  potius  ex  tela 
cutis  cellulosa  conflata.  Oculorum,  palpebrarum,  partiumque  ad  lafcry  marum 
secretionem  et  absorptionem  pertinentium,  porro  meatus  auditorii  externi,  na- 
rium ne  minimum  quidem  vestigium  hoc  in  capite  invenitur.  Praeter  ossium 
maxillam  superiorem  constituentium  defectum  inferior  quoque  maxilla  omnino 
abesse  videtur,  quae  tamen  alio  loco  recondita  haeret;  nullum  denique  oris  ca- 
vum, palatum  neque  dentes  observantur,  quarum  partium  defectu  tota  facies  de- 
pravata est,  ut,  cum  calvariae  solum  ossa  invenirentur,  caput  inde  globosam  figu- 
ram nactum  sit.  v 

Integumenta  capitis  communia  priusquam  ad  collum  transeunt  profundam 
rimam  (Fig.  I b)  effbrmant,  cujus  media  parte  foramen  conspicitur,  quo  pha- 
rynx et  larynx  finiuntur.  Collum  ipsum  paulo  infra  hanc  rimam  laryngis  regione 
prominet,  ceteroquin  a normali  habitu  haud  alienum  est.  Fveli qui  corporis,  cum 
nihil  vitiosi  appareat,  descriptionem  omittimus. 

§.  2. 

Musculorum  capitis  brevis  descriptio. 

Galea  aponeurotica  fibris  muscularibus  tecta  erat,  quae  subcutaneae  vocan- 
dae. Remota  galea  transversalem  invenimus  musculum  largis  fibris  contextum, 
quae  in  magnum  spatium  expansae  ab  uno  osse  parietali  ad  alterum  transversim 
erant  positae.  Non  solum  parietalia  ossa  maxima  ex  parte  musculus  obtegebat, 
sed  frontale  quoque  et  alas  magnas  ossis  sphenoidei,  temporum  imo  ossa  attin- 
gebat. Ex  pluribus  faciei  musculis  inter  se  nexis  verosimillime  transversalis  hic 
musculus  compositus  est,  quare  subcutanei  transversi  nomine  eum  insigniemus. 
Posteriore  capitis  parte  musculos  occipitales  et  reliquos  vidimus  qui  occiput  cum 
vertebris  conjungunt,  et,  cum  partes  capitis  posteriores  non  sint  vitiosae,  nullam 
quoque  harum  partium  anomaliam  observavimus.  Musculi  porro  ad  mastoideum 
et  styloideum  et  processus  transversos  vertebrarum  affixi  justo  numero  ac  decursu 
sunt  inventi. 

§•  3- 

Ossium  capitis  descriptio. 

Os  Occipitis.  (Praemonendum  est,  omnes  suturas  in  hoc  foetu,  quae  ali- 
quantisper jam  coierant,  squamosas  esse,  quare  hujus  rei  in  singulis  suturis  nulla 
fiet  mentio.  Confer  Tab.  I Fig.  II).  x)  Pars  occipitalis  triangularis,  circumfe- 
rentiae normalis,  latere  utroque  sutura  lambdoidea  cum  bregmatis  ossibus  est 
conjuncta.  Protuberantia  externa,  linea  semicircularis  et  crista  perpendicularis 
musculis  affigendis  destinatae  valde  jam  excultae  sunt.  Condyloideae  partes  ab 
occipitali,  uti  in  foetu  mos  est,  separatae  cum  temporum  ossibus  conjunctae.  Ba- 
silarem partem  cum  sphenoideo  osse  conglutinatam,  cum  caput  columnae  verte- 
brarum demere  non  liceat,  describere  non  possumus. 

§.  4- 

Ossa  bregmatis. 

Margine  superiore  ambo  per  suturam  sagittalem  coeunt,  in  vertice  vero  de- 
hiscunt (bb)  et  cum  parte  frontali  ossis  frontis  conjuncta  fonticulum  magnum 


i ) Omnes  litterae  ad  explicationem  partium  usitatae  hoc  in  capite  ad  secundam  figuram  sunt  referenuae. 


7 


formant,  periostio  et  dura  menynge  obvelatum.  (a)  Quo  formato  ossa  parietalia 
margine  fronlali  seu  anteriore  magis  magisque  sunt  divaricata,  quippe  cum  os 
frontis  cunei  instar  ambo  disjungeret;  paulo  infra  cum  alis  magnis  ossis  sphe- 
noidei  sutura  coeunt,  quae,  cum  alae  nimia  gaudeant  extensione,  et  ipsa  solito 
longior  est.  Margine  inferiore  cum  parte  squamosa  ossis  temporum,  posteriore 
cum  occipitali  parte  et  condyloideis  ossis  occipitis  conjuncta.  Tubera  parietalia 
satis  exculta  vidimus. 


§.  5* 

Os  frontis. 

In  foetu  nostro,  si  cum  eodem  osse  in  capite  normali  canis  neonati  compa- 
ratur, valdopere  mutatum  et  monstrosum  conspicitur.  Pars  frontalis  rotunda , (c) 
magnitudine  lentis  majoris,  nulla  sutura  divisa,  marginibus  sagittalibus  ossibus 
bregmatis  annexa.  Ab  hac  parte  frontali  processus  duo  (dd)  parietalibus  ossi- 
bus interjecti  descendunt,  qui  oibitalibus  processibus  simillimi,  in  latitudinem 
paulatim  accrescunt,  et  cum  alis  magnis  ossis  sphenoidei  ex  aliqua  parte  cohae- 
rent. Hi  processus  orbitales  a se  invicem  non  sunt  disjuncti,  sed  lamina  ossea 
nexi,  quae  fossam  inter  ambos  processus  format,  cujus  loco  in  capite  normali 
excisura  ethmoidalis  conspicitur.  Fossa  haec  fibris  muscularibus  (e)  est  expleta, 
quae  a parte  frontali  oriuntur,  et  sub  alis  magnis  descendunt;  ubi  autem  finian- 
tur, cum  caput  dissecare  non  licuerit,  dicere  non  possumus.  Fibras  has  muscu- 
lares musculorum  ad  nasum  labiumve  superius  pertinentium  rudimentum  esse 
putamus. 

$.  6. 

Os  s-ph  e n o i cl  e u 7 n. 

Eximiam  in  hoc  capitulo  monstroso  extensionem  et  magnitudinem  habet 
ut  omnem  fere  partem  capitis  anteriorem  efFormet,  cum  omnis  maxilla  superior 
deliciat,  quare  ab  osse  sphenoideo  globosa  capitis  forma  pendet.  Alae  magnae 
marginibus  internis  inter  se  fg)  junctae  conspiciuntur,  ut  ambae  unum  solum- 
modo os  constituant,  cujus  parti  mediae  ossiculum  formae  paene  rhomboidalis 
superimpositum  est.  (g*)  Margine  superiore  alae  magnae  cum  inferiore  proces- 

suum  orbitalium  margine  se  conjungunt,  plurimum  vero  una  cum  ossibus  pa- 
rietalibus et  processibus  orbitalibus  ossis  frontis  ad  formanda  foramina  in  latere 
quovis  faciunt.  Quae  foramina  fonticulorum  ad  instar  periosteo  externo  et  ce- 
rebri menyngibus  obvelata,  uti  ex  capitis  totius  conformatione  elucet,  orbitarum 
sunt  rudimenta.  (0  Margine  externo  alae  magnae  cum  parietalibus  ossibus  co- 
haerent, inferiore  cum  parte  squamosa  ossis  temporum.  Ilie  praeterea  arcus  zy- 
gomatici, ab  osse  temporum  oriundi  et  ad  alas  magnas  media  fere  parte,  ubi 
ambae  coalescunt,  liniti  conspiciuntur  reliquiae.  Arcus  hic  zygomaticus,  sin  alias 
lioc  nomen  mereatur,  ab  alis  non  distat,  sed  his  quasi  agglutinatus  est,  ut  levis 
tantum  fossa  superiore  parte  relinquatur.  Margo  alarum  inferior  arcuatus  est, 
latere  utroque  ad  bullas  osseas  ossis  temporum  vergit.  Huic  margini  lamina 
ossea  (h)  per  membranosas  aut  ligamentosas  partes  aflixa  est,  nrcuata,  mobilis, 
tenera,  quae,  cum  parti  basilari  ossis  sphenoidei  subter  sit  conjuncta,  pro  ensi- 
formibus  processibus  seu  alis  minoribus  inter  se  connatis  habenda  est.  Pars  ba- 
silaris sublata  lamina  mobili  inter  bullas  conspicitur, 

§.  7- 

Ossa  te  mp  o r u m. 

Descriptis  huc  usque  ossibus  sunt  interjecta.  Pars  squamosa  cum  ossibus 
parietalibus  et  alis  magnis  sphenoidei  sutura  squamosa,  mastoidea  occipitali  parti 
ossis  occipitis  est  conjuncta.  Processibus  mastoideo  (ii)  et  styloideo  musculi  colli 
sunt  affixi,  huic  et  cornu  minus  ossis  hyoidei  ligamento  annexum,  quod  in  mam- 
malibus seriore  tempore  osseum  fit,  et  styloideum  os  vocatur.  Infra  latere  utro- 
que bulla  ossea  (lck)  seu  pars  temporum  petrosa  videbatur,  cornu  seu  potius  clavi 
ad  instar  torta,  quibus  bullis  pars  basilaris  ossis  sphenoidei  interposita. 

§.  8. 

Pharynge,  cujus  supra  mentionem  fecimus,  dissecto  maxillam  inferiorem  (1) 
sub  illo  reflexam  invenimus,  valde  exiguam,  teneram,  situ  fere  pexpendiculari, 
structurae  prorsus  alienae.  Maxilla  enim  humanae  instar  ex  una  diaphysi  con- 
stat, et  arcum  satis  amplum  exhibet,  cum  in  mammalihus  maxilla  ex  partibus 
duabus  in  angulum  acutum  coeuntibus  sit  composita.  Medio  arcu  diaphysis 

cras- 

crassior  est,  et  processus  duos  spinosos  breves  margine  inferiore  emittit,  cornua 
ambo  in  fine  crassiora  fiunt,  et  condylos  quasi  imitantur.  Mandibula  ipsa  tem- 
porum ossibus  levissime  tantum  adhaerebat,  bullis  eorundem  ossium  superincum- 
bens; ceterum  maxilla  non  libere  dependebat,  sed  parieti  pharyngis  posteriori 
tela  cellulosa  affixa  erat. 

§•  9' 

Capitis  ossihus  addamus  os  Jiyoides,  (n,  o,  p ) quod  sine  ullo  vitio  est  in- 
ventum; cornua  majora  (p  p)  cum  cartilagine  thyreoidea,  minora  (o  o)  cum  pro- 
cessibus styloideis  per  ligamenta  (m  m)  sunt  conjuncta,  quibus  glandula  thyreo- 
idea interjecta.  Hyoideo  ossi  membranis  musculisque  affixa  est  lingua,  in  pha- 
rynge recondita,  longitudinis  justae,  apex  sursum  spectabat,  radix  deorsum,  si 
protraheretur  loco  cGnsnelo  posita  fuisset.  x)  Ceterae  partes  uti  larynx,  trachea, 
oesophagus,  mufculi  ad  laryngem  et  os  hyoideum  pertinentes  sine  vitio  conspe- 
ximus, quare  et  pectus  et  abdomen  intacta  reliquimus. 

§.  10. 

Finita  capitis  descriptione  pauca  de  universa  illius  conformatione  adjiciamus. 
Caput  nimirum  ex  solis  calvariae  ossibus,  quibus  ethmoideum  deest,  conflatum, 
cum  ne  minimum  quidem  faciei  ossiculum  appareat,  quo  fit,  ut  forma  globosa 
evadat,  calvariae  propria,  et  caput  ipsum  calvaria  optimo  sensu  sit  appellandum. 
Hinc  quoque  elucet  cur  alae  magnae  ossis  spbenoidei  valdopere  sint  protrusae 
et  magnitudine  exauctae,  quod  scilicet  calvariam  ossium  facialium  defectu  ..ntror- 
sum  apertam  praecludere  deberent.  Ex  eadem  causa  et  os  frontis,  in  capite  nor- 
mali majoris  expansionis,  tam  parvum  est,  quod  illorum  ossium  defectu  pi*oces- 
sus  nasalis,  in  capite  normali  longe  alias  prominens,  non  est  efFormatus.  Defi- 
ciunt in  boc  capitulo  sequentia  ossa:  Ethmoideum,  nasalia,  lacrymalia,  maxillaria 
superiora,  intermaxillaria,  zygomatica,  palatina,  turbinata,  vomer,  (dentes)  ideoque 
et  oiis  et  narium  cava,  et  orbitae.  Peculiari  tandem  deformitate  mandibula  vi- 
tiosae quidem,  ut  docuimus,  structurae  reflexa  pharynge  obtecta  pendebat,  ut 
primo  intuitu  sectione  nulla  instituta  facile  possis  induci  mandibulam  plane  deficere. 


J)  Eodem  modo  lingua  in  ranis  est  posita:  vide  Cari  Zootomiam  pag.  510. 

CAPUT  III. 

DESCfUPTrO  OVIS  MONSTROSAE. 

S.  i. 

Habitus  externus. 

Agnus  hic  capitibus  et  collis  duobus  editus  est,  simplici  columnae  verte- 
brarum annexis.  Unum  caput  legitime  conformatum,  (latitudo  maxima  pol- 
lices, longitudo  p.  parisinos  explebat)  alterum  vero  monstrosum,  justo  minus, 
similem  structuram  ostendit  quam  caput  canis  paulo  ante  descriptum,  (latitudo 
maxima  lf  pollices,  longitudo  3 pollices  paris,  habebat.)  Integumenta  capitis 
communia  villis  ubique  obsita,  aures  externae  infra  locum  consuetum  collo  ap- 
positae, figura  normali;  nulli  vero  oculi,  nec  os,  quamvis  partes  osseae  maxillae 
superiori  similes  prominerent,  nec  mandibula,  nec  palatum,  dentes  et  lingua  in- 
venta. Similis  autem  rima  profunda  aderar,  qualem  in  catulo  jam  descripsimus, 
perforata,  ad  pharyngem  et  laryngem  ducens.  Utrumque  collum,  habitu  cetero- 
quin  externo  normali,  ultima  colli  vertebra  in  unum  thoracem  coeunt.  Thorax, 
abdomen,  extremitates  omni  omnino  vitio  carent,  quapropter,  omissa  harum  par- 
tium descriptione,  ad  ossa  capitis  monstrosi  accedamus;  Caput  utrumque  septem 
vertebris  colli  impositum. 

§.  2. 

Ossium  capitis  descriptio. 

Os  occipitis.  Pars  occipitalis  (Confer  Tab.  I.  Fig.  III.  a)  T)  sutura  lambdoi- 
dea, rotunda  fere,  cum  marginibus  posterioribus  ossium  bregmatis,  et  media 
hujus  suturae  parte  cum  ossibus  duobus  transversis,  (i)  inter  se  per  suturam 
junctis,  (quae  in  capite  humano  triquetra  seu  Wormiana  vocantur,)  est  conjuncta. 
Margine  inferiore  cum  partibus  squamosis  temporum  et  condyloideis  ossis  occi- 
pitis nexa,  quae  separatae  adhuc  erant  a reliquis  occipitis  partibus.  Portio  ipsa 
occipitalis  protuberandam  externam  valde  elatam,  Irneas  semicirculares  (b)  et 


I')  l.itterae  usitatae  hoc  in  capite  ad  tertiam  omnes  referendae  sunt  figuram. 

cristam  perpendicularem  habet,  musculis  affigendis  destinatas.  Partes  condyloi- 
deae  figurae  oblongae  (c)  margine  superiore  cum  parte  occipitali,  anteriore  cum 
partibus  squamosis  et  mastoideis,  inferiore  margine  cum  partibus  petrosis  ossium 
temporum  et  basilari  ossis  occipitis  sunt  junctae,  ipsae  brevi  quoque  sutura  inter 
se  nexae  una  cum  parte  basilari  foramen  magnum  formant.  Condylos  (0  sa- 
tis prominentes  cartilagine  tectos,  fossam  (d)  et  foramina  condyloidea  poste- 
riora, (e)  et  mastoideos  processus  (g)  ab  osse  occipitis  oriundos  justo  loco  posi- 
tos vidimus.  Pars  basilaris,  condyloideis  interjecta,  parlibus  petrosis  temporum 
adjacet,  cum  corpore  ossis  sphenoidei  conjuncta. 

§.  3. 

Ossa  bregmatis 

Sutura  sagittali  inter  se  juncta  (k)  ossa  duo  transversa  eadem  sutura  nexa 
parti  occipitali  occipitis  apposita  circumdant.  Sutura  coronali  cum  osse  frontis, 
margine  posteriore  cum  parle  occipitali  ossis  occipitis  et  squamosis  partibus 
temporum,  inferiore  cum  alis  magnis  et  ex  parte  quoque  cum  processibus  ensi- 
formibus  cohaerent.  Tubera  leviter  tantum  prominent. 

$•  4- 

Os  frontis 

Tubera  satis  elata  forma  mamillari  et  suturae  frontalis  a vertice  descendentis 
breve  tantum  vestigium  ofFert.  (t)  Sutura  coronali  cum  ossibus  bregmatis  tam  in- 
time junctum  est,  ut  fonticulus  magnus  nullus  vere  appareat.  Margines  or- 
bitales acuti  foramina  supraorbitalia  ostendunt,  parte  posteriore  in  zygomaticos 
processus  breves  excurrunt,  antrorsum  vero  in  nasalem,  (.u)  Orbitales  processus 
extensionis  justo  minoris  processibus  ensiformibus  ossis  sphenoidei  junctos  vidi- 
mus, quibus  tamen  cartilagine  solum  erant  agglutinati. 

$.  5. 

Ossa  temporum 

A statu  normali  valdopere  quoque  discrepant.  Pars  squamosa  (h)  facie  ex- 
terna aspera,  forma  parallelopipedi,  latitudinis  minimae  est  inventa.  Margine 

superiore  cum  parte  occipitali,  posteriore  cum  mastoideis  ossis  occipitis  est  con- 
juncta, antrorsum  cum  ossibus  bregmatis,  infra  cum  parte  petrosa.  Reliquae 
ossium  temporum  partes  tam  parum  sunt  expressae,  ut  bulla  ossea  vix  promi- 
neret et  processus  styloidei  nulli  apparerent. 

§.  6. 

Os  sphenoideum 

Conformationis  mirae,  longitudinis  eximiae,  et  in  latere  utroque  inaequalis 
expansionis  est  inventum.  Pars  basilaris  seu  corpus  ab  alis  magnis  externe  te- 
cta vix  potest  conspici,  in  calvaria  autem  interna  clivum  et  sellam  turcicam, 
vidimus.  Corpus  margine  posteriori  cum  parte  basilari  ossis  occipitis  conjun- 
ctum, antrorsum  trans  sellam  in  processum  styliformem  se  extendit,  (o)  ex  quo 
alae  parvae  se  evolvunt.  Hic  stylus,  seu  potius  trabecula  ossea,  ab  alis  magnis 
quo  loco  e corpore  ossis  sphenoidei  exit  obtectus  est.  Alae  magnae  quoad  ma- 
gnitudinem in  latere  quovis  sibi  non  respondent,  dextra  enim  altius  adscendit 
(11)  et  cum  parte  squamosa  ossis  temporum  longiori  spatio  connexa,  itidemque 
cum  osse  parietali.  Prope  ad  partem  squamosam  in  ala  dextra  foramen  inveni- 
mus parvum,  quod  in  sinistra  non  est  repertum,  porro  cristam  quoque,  quae  in 
processum  exit,  pterygoideo  haud  absimilem,  (m)  ab  ala  ipsa  parum  distantem. 
Ala  sinistra  temporum  os  vix  attingit  ossi  parietali  per  suturam  juncta,  ceterum 
nullum  processus  pterygoidei  vestigium  inveni.  Alae  duae  media  parte  in  unum 
os  connatae  partem  basilarem  tegunt;  prope  finem,  ubi  alae  parti  basilari  ossis 
occipitis  adjacent,  foramina  duo  rotunda  conspeximus,  quae  ovalibus  sic  dictis 
optime  respondent,  (n)  Antrorsum  alae  stylum,  de  quo  supra  jam  dictum  est, 
obtegunt,  quo  loco  lamina  ossea  cartilagine  mobili  suspensa  haeret,  quae  latere 
utroque  per  ligamenta  processibus  zygomaticis  ossis  frontis  affixa  est,  quam  au- 
tem ossium  zygomaticorum  rudimentum  esse  conjicimus,  (s)  Alae  parvae  (r)  ex 
stylo  se  evolvunt,  et  ossibus  bregmatis  et  processibus  orbitalibus  ossis  frontis 
tam  per  suturam  quam  cartilagine  conjunctae.  Inter  alas  magnas  et  parvas  an- 
gulosque ossium  parietalium  anteriores  inferiores  foramen  magnum,  vel  potius 
fissura,  formatur  stylo  illo  divisa.  Quae  duae  fissurae  amplae,  oblongae  magis 
quam  rotundae  figurae,  fissuris  orbitalibus  inferioribus  justo  possunt  comparari,  (p) 

Alae  parvae  in  unum  os  sunt  connatae,  ut  ne  minimum  suturae  vestigium  in- 
veniatur; media  parte  foramina  duo  rotunda  reperiuntur  prioribus  minora,  quae 
opticis  respondent,  (q) 

§•  7* 

Ossium  facialium  descriptio. 

Ossa  maxillaria  superiora  (w)  triangularia,  processui  nasali  ossis  frontis 
per  cartilaginem  mobilem  annexa,  haud  parum  a forma  legitima  abhorrent.  Fa- 
cies externa  cujusvis  ossis  crista,  a processu  nasali  ossis  frontis  exeunte,  in  partes 
duas  dividitur,  in  maxillarem  et  orbitalem,  priori  multo  minorem.  Pars  maxil- 
laris seu  facialis  margine  superiore  arcuato  per  cartilaginem  interpositam  cum 
processu  nasali  juncta  est,  inferiore  autem  concavo  ossa  turbinata  recipit.  Ossa 
maxillaria  ambo  cartilagine  firma  interjecta  (vv),  cni  ossicula  formae  haud  dis- 
tinctae insunt,  separata,  quae  ossicula  nasalium  ossium  rudimenta  procul  dubio 
dicenda  sunt.  Pars  orbitalis  ossi  lacrymali  solummodo  juncta. 

§.  8. 

Ossa  lacrymali  a. 

Pars  solum  orbitalis  horum  ossium  adest,  (x)  cujus  forma  haud  facile  pot- 
est describi.  Ossa  ambo  margine  superiore  cum  processu  nasali  ossis  frontis 
levi  sutura,  anteriore  cum  parte  orbitali  ossium  maxillarium  superiorum  sutura 
firmiori,  margine  inferiore  cum  ossibus  turbinatis  per  cartilaginem,  posteriore 
tandem  cum  laminis  osseis  varii  numeri  formaeque  incertae  conjuncta  sunt,  quas 
cellularum  ethmoidalium  reliquias  esse  nobis  visum  est,  (y) 

§•  9* 

Ossa  turbinata 

Seu  conchae  inferiores  (z)  a structura  normali  parumper  abhorrent,  introrsum 
concava  et  contorta;  concha  quaevis  latera  tria  inter  se  diversa  descriptioni  of- 
fext,  Latus  externum  convexum,  marginibus  tribus  circumscriptum,  parte  supe- 
riore arcuata  per  cartilaginem  cum  margine  inferiore  ossis  maxillaris  superioris 

et  lacrymalis  junctum  est,  posteriore  vero  et  inferiore  margine  nullum  init  con- 
nexum. Latus  inferius,  priori  minus,  angulo  solummodo  anteriori  cum  cartila- 
gine, ossibus  maxillaribus  superioribus  interjecta,  cohaeret.  Latera  interna  ho- 
rum ossium,  perpendicularia  et  laevia,  inter  se  paululum  distant,  quod  spatium 
lamina  cartilaginea,  septum  narium  efformans,  dividit.  («)  Vomeris  quoque  ru- 
dimenta huic  septo  affixa  vidimus.  Cartilago  a processu  nasali  ossis  frontis  inter 
ossa  maxillaria  superiora  descendens  paulo  infra  iinem  horum  ossium,  veluti  bi- 
partita, formam  ossium  intermaxillarium  imitatur,  (/?)  post  vero  in  brevem  exit 
canalem,  externam  narium  aperturam  effiormantem,  cui  septum  cartilagineum  se 
adjungit. 

§.  io. 

Restat  adhuc  maxillae  inferioris  rudimentum , (8  et  Figur.  IV ) quod  ea  re- 
gione affixum  est,  ubi  pars  basilaris  ossis  occipitis  et  sphenoidei  cum  petrosa 
ossium  temporum  portione  coeunt.  Mandibula  ferrum  equinum  fere  imitatur, 
crura  autem  ambo  parum  exculta,  introrsum  concava,  (Confer  Fig  IV.  a)  quoad 
longitudinem  inaequalia  sunt  inventa.  Tota  maxilla  inferior  unguem  digiti  ma- 
gnitudine non  superat,  ceterum  per  ligamenta  ossibus  supra  recensitis  ita  est 
juncta  ut  motum  haud  omnino  deneget.  Ad  latera  hujus  mandibulae  ossa  styloi- 
dea *)  C yy ) duo  ligamentis  annexa  conspeximus,  satis  lirina,  longitudine  justa; 
haec  ossa  extremitate  superiore  processum  obtusum  efferunt,  infra  crassiora  fiunt. 

§.  ii. 

Sub  calcem  descriptionis  capitis  monstrosi  moneamus:  os  hyoides , pharyngem, 
oesophagum,  laryngem  et  tracheam  structurae  legitimae  esse  inventa,  linguam 
autem  prorsus  deficere;  reliquarum  cavitatum  disquisitio  anatomica  non  est  in- 
stituta. Ossium  capitis  sequentium  rudimenta  solum  invenimus:  Ossis  ethmoidei, 
nasalium,  vomeris,  zygomaticorum,  et  maxillae  inferioris.  Ossa  autem  palatina, 
intermaxillaria,  dentes  plane  desiderantur.  Orbitae,  cum  zygomaticorum  ossium 
rudimentum  brevissimum  solum  inventum  et  ossa  maxillaria  supeiiora  parum 

!)  Quo  nomine  Cuvier  ossa  vocat,  quae  cornua  minora  ossis  hyoidei  capitis  basi  affigunt.  Confer 

Cari  Zootomiam  pag.  400. 


exculta,  non  clausae  sunt:  processus  orbitales  soli  osseum  quasi  legmen  formant. 
Oris  cavitas  nulla,  nasalis  quidem  adest,  sed  partis  palatinae  ossium  maxillarium 
superiorum  et  ossium  palatinorum  ipsorum  defectu  hiat,  quae  structurae  anoma- 
lia ad  summum  lagostomatos  gradum  est  referenda,  ubi  ossa  palatum  durum 
lingentia  plane  deliciunt.  (WolfsrachenJ  Capitis  forma,  cum  aliquot  saltem 
ossium  facialium  adsint,  non  globosa,  quam  formam  calvaria  sola  exhibet,  sed 
magis  ovalis,  typo  normali  similior  est  inventa. 


CAPUT  IV. 

DESCRIPTIO  SCELETI  MONSTROSI  OVIS  RECENS  NATAE. 

§.  i. 

Columna  vertebrarum  ex  colli  vertebris  septem,  dorsalibus  quatuordecim  com- 
posita est,  quibus  costae  tredecim  in  utroque  latere,  septem  scilicet  verae  et 
spuriae  sex,  sunt  affixae,  quae  ossa  una  cum  sterno  nullam  abnormen  ofFerunt 
structuram.  Ex  ultima  autem  vertebra  dorsali  lumborum  vertebrae  duplices 
exeunt,  in  latere  sinistro  septem,  in  dextro  autem  numerus  est  incertus.  His 
pelvis  duplex  et  ossa  sacra  duo  se  adjungunt  cum  vertebris  caudae  in  uno  latere 
deorsum  flexis,  in  altero  sursum  elatis.  Pelvis  sinistra  secundum  typum  norma- 
lem conformata  est,  in  dextra  ossa  pubis  inter  se  non  coeunt,  quo  fit  ut  foramen 
obturatorium  sinistrum  non  clausum  sit.  praeterea  annotandum  est  canalem  verte- 
brarum ultima  dorsali  vertebra  foramine  amplo  finiri,  neque  per  lumbales  neque 
sacrales  vertebras  descendere.  Extremitates  anteriores  nihil  monstrosi  habent, 
posteriores  autem  ex  parte  monstrosae  sunt;  quae  pelvi  sinistrae  affixae  sunt  nor- 
malem typum  prae  se  ferunt,  quae  vero  dextrae  pelvi  sunt  subjectae,  deformes 
reperiuntur.  Sinistra  etenim  seu  interna  pelvis  dextrae  extremitas  ex  ossibus 
sequentibus  est  composita:  ex  uno  femore,  ossibus  tarsi  duplici  numero  femori 
annexis,  ossibus  metatarsi  duplicibus  cylindricis,  supra  quidem  connatis  infra 
autem  separatis:  cuilibet  horum  ossium  metatarsi  phalanges  digitorum  duorum 
affixae  sunt.  Pedes  duo  ab  uno  femore  descendentes,  tibia  (fibula)  et  patella 


*)  Vide  Meckelii  Anatomiam  pathologicam  Vol.  I.  pag.  522. 

deficiente,  justo  breviores  sunt,  praeterea  situs  quoque  ita  mutatus  est,  ut  facies 
posterior  antrorsum  sit  flexa.  Ovis  ergo  monstrosa  septem  pedibus  instructa  est. 


§.  2. 

Ossium  capitis  descriptio. 

Omnes  fere  suturae  hujus  capituli  plane  sunt  deletae,  ita  ut  vix  ac  ne  vix 
quidem  singula  ossa  inter  se  dignoscantur,  quapropter  manca  tantum  descriptio 
exhiberi  potest.  Caput  ipsum  normali  multo  minus,  latitudo  enim  maxima  lf- 
pollicem,  longitudo  2 pollices  parisinos  habet. 

Os  occipitis.  Pars  occipitalis  (Tab.  1 Fig.  V d)  I)  formae  legitimae  sutura 
lambdoidea  cum  ossibus  bregmatis,  margine  inferiore  cum  parte  squamosa  ossium 
temporum,  posteriore  cum  condyloideis  partibus  est  conjuncta.  Partes  condyloi- 
deae  cum  occipitali  parte  et  basilari  ejusdem  ossis  et  partibus  squamosis  ossium 
temporum  per  suturas  nexae  sunt. 

Ossa  bregmatis  sutura  sagittali  inter  se  conjuncta,  (e)  lambdoidea  cum  parte 
occipitali  ossis  occipitis  et  squamosa  temporum,  coronali  sutura  cum  parte  fron- 
tali ossis  frontis,  margine  inferiore  cum  alis  magnis  ossis  sphenoidei.  Transver- 
sorum ossium  ne  minimum  quidem  vestigium  poterat  detegi. 

Ossa  temporum  parum  exculta  et  expansa  sunt;  (k)  pars  squamosa  in  longi- 
tudinem protracta  cum  parte  occipitali  et  condyloideis  ossis  occipitis,  porro  cum 
ossibus  parietalibus  et  alis  magnis  ossis  sphenoidei  juncta  est;  partes  petrosae  vix 
conspiciuntur. 


§•  5* 

Os  frontis  a forma  naturali  maximopere  differt,  (f)  Pars  frontalis  tuberum 
lateralium  loco  cristam  habet  semicircularem  ad  suturam  coronalem  positam 
aliamque  perpendicularem,  quae  os  totum  extrinsecus  in  facies  duas  dividit.  Mar- 
gine semicirculari,  (f*)  orbitali  simillimo,  os  frontis  finitur,  ex  qno  processus  or- 
bitalis brevis  originem  ducit,  qui  ali9  parvis  ossis  sphenoidei  affixus  est.  Os  ip- 
sum, si  cum  reliquis  comparaveris,  satis  magnum. 

Os 


J)  Litterae  hoc  in  capite  ad  explicandam  figuram  usitatae  omnes  ad  quintam  pertinent  figuram. 

Os  sphenoideum.  Corpus  hujus  ossis  alis  magnis  obtectum  conspici  non  potest. 
Alae  magnae  (g)  in  unum  os  conjunctae  cristam  semicircularem  formant,  cujus 
pars  convexa  antrorsum  versa:  in  fine  hujus  cristae  foramina  duo  vidimus,  ova- 
libus comparanda.  Alae  magnae  margine  posteriore  partibus  squamosis  ossium 
temporum,  superiore  parietalibus,  anterioi'e  alis  parvus  junctae  sunt.  Alae  par- 
vae et  ipsae  in  unum  os  connatae  margine  posteriore  alis  magnis,  antrorsum  et 
in  lateribus  processui  orbitali  ossis  frontis  affixae,  Frope  ad  marginem  posteri- 
orem medio  osse  foramen  rotundum  invenimus  membrana  praeclusum,  quod  fo- 
raminibus opticis  in  unum  confluentibus  analogon  putavimus. 

Maxillae  inferioris  rudimentum  ( h , Fig.  VI ) ea  regione  invenimus,  ubi  cor- 
pus ossis  spbenoidei  cum  parte  basilari  ossis  occipitis  et  ossibus  temporum  con- 
fluit, ferro  equino  haud  absimile,  ligamentis  affixum ; magnitudinem  autem  digiti 
unguis  maxilla  vix  adaequat.  Crura  ambo  fere  regularia,  laevia,  subrotunda: 
spatium  inter  crura  membrana  occlusum , cui  ossiculum  formae  incertae  interje- 
ctum. Fost  mandibulae  rudimentum  posita  sunt  ossa  styloidea  duo  (ii)  mem- 
brana conjuncta,  os  hyoides,  larynx  cum  trachea. 

§•  4* 

Capite  examinato,  quod  JValterus  T)  mirifice  monstrosum  vocat,  os  ethmoi- 
deum  et  omnia  omnino  faciei  ossa  plane  deficere  pro  certo  habemus,  excepta 
solum  maxilla  inferiore,  cujus,  ut  supra  jam  dictum,  rudimentum  est  inventum, 
quamvis  idem  Walt  erus-  1.  c.  maxillam  plane  deesse  sit  testatus.  Cum  ossa  fa- 
ciei non  adsint  processus  quoque  nasalis  ossis  frontis  nullus  est  formatus,  quo 
factum,  ut  margines  ambo  orbitales,  processu  nasali  in  capite  normali  divisi,  in 
unum  arcum  confluxerint. *  2)  Orbitae,  ut  facile  inde  sequitur,  nullae  inventae  ne- 
que canalis  nasalis. 


!)  Desciiption.  Musei  anatomici  Parte  II.  pag.  324  No.  1873. 

2)  Simile  exemplum  in  vituli  capite  monstroso  sine  maxilla  superiore  nati,  in  quo  vero  inferior  maxilla 
integra  adest,  ex  Museo  zoologico  nuper  in  anatomicum  translato  observavi. 

Alterum  denique  exemplum  Rudolphi  habet  in  libro:  Demerk.  aus  dem  Gebiete  der  Naturgesch.  Arz- 
neikunde  etc,  1.  Theil,  Seite  lgo.  Capitulum  est  foetus  ryrlopis,  secundum  magnitudinem  videtur  ca- 
nis aut  felis  esse.  Os  frontis  inferiore  paite  in  laminam  ex:t  perpendicularem,  et  cum  ceteris  calva- 
riae ossibus  cavum  ubique  cinctum  efformat.  Cavitas  narium  nulla  extat,  sicuti  ossa  omnia  faciei  de- 
siderantur. In  superiore  ossis  frontis  superficie  processus  observatur  figurae  conicae,  epiphysis  Quis 
non  videt  maximam  cum  capitulo  agni  descripti  similitudinem?  Lugeo  autem  vehementer  quod  nulla 
maxillae  facta  sit  mentio. 

CAPUT  V. 

DESCRIPTIO  FOETUS  EIUMANI  MONSTROSISSIMI. 

§.  i. 

H abitus  externus . 

Foetus  masculus  T)  longitudine  a summo  vertice  ad  nates  usque  pollicum 
decem  parisinorum,  adspectus  deterrimi,  caput  monstrosissimum  anatomicae  de- 
scriptioni ofFert.  Occiput  et  vertex  capillis  tecta  formam  normalem  prae  se  fe- 
runt, in  facie  autem  saccus  magnus,  ex  interno  calvariae  cavo  oriundus,  integu- 
mentis capitis  communibus  investitus  propendet.  Saccus  hic  coloris  cruenti  a 
fonticulo  magno  incipit  et  ad  colli  finem  descendit,  strictura  in  partes  duas  di- 
visus, quarum  superior  rotunda,  capillis  instructa  massam  continet  mollem,  in- 
ferior autem,  cordis  formam  exhibens,  duriore  et  cruenta  materia  impleta  est. 
Longitudo  sacci  totius  5f  pollices,  latitudo  vero  2 ad  usque  pollices  pari- 
sinos  explet.  Circumferentia  hujus  sacci  tanta  est,  ut  non  solum  os  frontis,  in 
foetu  normali  sutura  frontali  in  duas  partes  divisum,  disjungat,  sed  inter  ossa 
quoque  nasi  prorumpat,  quibus  etiam  affixus  est.  Ad  latera  sacci  partes  osseae 
tactu  inveniri  possunt,  quae,  si  situm  spectes  et  connexum  cum  maxilla  superiore, 
ossa  nasi  omnino  vocanda  sunt.  His  in  latere  quovis  cartilagineae  partes  anne- 
xae, coloris  albidi  integumentis  communibus  proprii,  a sacci  colore  diversi,  quae 
alas  narium  ruptas  Hssasque  referunt  (Confer  Tab.  II  c).  Oculi  nulli  conspici- 
untur, oibitae  ab  integumentis  capitis  clausae,  palpebrae  superiores  paulo  lon- 
giores, ciliis  obsitae,  situ  paene  perpendiculari  ad  sacci  latera  sunt  positae  (a): 
inferiores  nullae.  Aurium  externarum  ne  minutissimum  quidem  vestigium  de- 
tegi  potest,  quarum  defectus  eo  majorem  attentionem  commeretur,  quo  certius 
et  in  monstrosissimis  hominum  animaliumque  foelibus  aures  externae  invenian- 
tur; earum  loco  cutis  solummodo  perforata  est  (b),  quae  tamen  foramina  spe- 
cillo nullum  ad  internum  auditus  organon  praebent  accessum.  Labium  superius 
nullum  est  inventum,  inferioris  autem  fissi  rudimenta  (f),  quibus  lingua  bifida  (e) 
affixa,  in  utroque  linguae  latere  adsunt. 

I)  Foetus  editus  est  anno  praeterito  sub  hiemem  prope  Zizam  Saxoniae  urbem ; mater  primipara  bo- 
nae valetudinis  primis  praegnationis  mensibus  talpam  vidisse  ajebat,  qua  perterrita  fuerit ; motus  cete- 
rum foetus  propm  non  sunt  observati. 

§.  2. 

Maxilla  superior  eo  a typo  normali  abscedit,  quod  non  promineat,  et  pars 
facialis  et  palatina  parum  sint  excultae.  Inferior  maxilla  neque  vim  neque 
tactu  detegi  potest:  canalis  nasalis  nullus.  Colium,  thorax  et  abdomen  a fabrica 
naturali  non  aliena  sunt,  funiculi  umbilicalis  abscissi  parva  pars  ab  umbilico 
pendet,  testes  in  scroto  nulli,  anus  ceterum  apertus.  Extremitates  et  superiores 
et  inferiores  valdopere  monstrosae  sunt.  Superiores  ambae  inaequalis  longitu- 
dinis, sinistra  longior  ab  acromio  ad  ultimam  digiti  medii  phalangem  5|-  pollices 
emetiebatur,  dextra  2f  pollices.  Ossa  carpi  adesse  tactu  cognovimus,  quae  vero 
ossa  longa  deliciant,  utrum  os  humeri  an  ossa  brachii,  certo  constituere  nequimus. 
Numerus  digitorum  i.u  utraque  manu  legitimus,  forma  teretiuscula,  ceterum 
normalis,  longiori  autem  spatio  digiti  cute  inter  se  juncti.  Extremitates  in- 
feriores quoque  inaequalis  sunt  longitudinis  et  situs:  sinistra  longior  pol- 
lices emensa,  dextra  i p.  paris,  illius  planta  deorsum  spectat,  calx  prope  ad 
nates  posita,  hujus  vero  planta  versus  abdomen  directa,  halux  sursum  positus, 
digitus  minimus  parte  inlima , calx  nulla  videtur.  Numerus  ceterum  et  forma 
digitorum  et  phalangum  in  pede  utroque  inaequalis:  in  sinistro  enim  pede  qua- 
tuor  solum  digiti  extant. 

$•  3- 

Internarum  capitis  et  colli  partium  descriptio. 

Integumentis  capitis  per  incisionem  ab  infimo  osse  occipitis  ad  superiorem 
usque  sacci  propendentis  partem  factam  remotis  galeam  aponeuroticam  sacco,  de 
quo  pluries  jam  dictum  est,  velamentum  praebere  vidimus.  Musculos  occipita- 
les et  temporales  loco  justo  positos  conspeximus,  frontalem  vero  nullum:  saccus 
ipse,  remotis  integumentis  externis  fibras  musculares  non  ostendit.  Orbiculares 
praeterea  oculorum  musculos  inferiore  solum  orbitarum  parte  e duobus  stratis 
compositos  detegimus,  his  larga  tela  cellulosa,  adipe  impleta,  subjecta  erat.  Hos 
capitis  musculos  cultro  invenire  potuimus,  cum  caput  ulteriore  sectione,  qua  sac- 
cus laederetur  ideoque  externus  habitus  monstrosus  depravaretur,  perscrutari  non 
licuerit,  quare  nunc  ad  ossa  capitis  transeamus.  Os  occipitis  ossaque  parietalia 
figurae,  expansionis  et  conjunctionis  legitimae  silentio  transgredimur. 

C 2 

§■  4- 

Os  frontis. 

Pars  frontalis,  in  foetu  normali  sutura  frontali  divisa,  in  hoc  capite  monstro- 
so  in  duas  partes  late  a se  invicem  distantes  est  disjuncta,  cum  ossibus  ceterum 
parietalibus  sutura  coronali  conjuncta.  Margines  orbitales  arcuati,  longitudinis 
consueta  majoris,  processus  orbitales  vero,  qui  orbitarum  tegmentum  superius 
formant,  nulli  inventi  sunt;  dextro  solummodo  latere  partes  osseas  tactu  cogno- 
vimus formae  haud  facile  describendae,  processuum  orbitalium  reliquias;  nullus 
autem  nasalis  processus  inventus.  Orbitae  cum  ossa  nasi  inter  se  sint  separata 
nec  cum  osse  frontis,  deficiente  processu  nasali,  se  conjungant  sacco  interposito, 
in  unam  cavitatem  communem  coeunt,  quam  membranae  saccum  magnum  effor- 
mantes  obtegunt.  Orbitae  cum  sacci  cavitate  intime  cohaerent,  quod  pressione 
demonstratur  in  saccum  instituta,  qua  integumenta  orbitas  obvelantia  valdopere 
tenduntur.  Ossa  nasi  sacco  protruso  disjuncta  adesse  supra  jam  scripsimus,  na- 
rium canalis  ex  eadem  causa  nullus. 

§.  5' 

Ossa  temporum. 

Pars  squamosa  parvae  extensionis  cum  ossibus  parietalibus' sutura  squamosa, 
pars  mastoidea  vero  ossi  occipitis  juncta.  Processus  mastoidei  parum  exculti,  sty- 
loidei quoque  adsunt,  zygomatici  vero  non  distant  ab  ossibus  temporum,  uti  in 
capite  normali  videmus,  sed  ossi  superincumbunt  et  quasi  agglutinati  sunt,  ita 
ut  levis  solum  fossa  superiore  ossis  parte  iuveniatur.  Verum  nullus  annulus  acu- 
sticus nec  tympani  membrana  inventa,  cautissima  harum  partium  disquisitione 
instituta. 

$.  6. 

Ossa  zygomatica  num  adsint  qualemve  structuram  maxilla  superior  habeat, 
quam  supra  jam  breviter  descripsimus,  porro  utrum  deficiant  ossa  ethmoideum, 
sphenoideum,  palatina,  turbinata,  vomer  nec  ne,  certis  verbis  dicere  nequimus 
ex  causa  paulo  ante  commemorata,  quapropter  vehementer  lugemus  mancam  tan- 
tum descriptionem  praebere  nos  posse. 

Maxilla  inferior  accuratissima  perscrutatione  detegi  non  poterat,  neque  ca- 
vitates glenoidales  in  ossibus  temporum  sunt  repertae.  Os  hyoicles  formae  nor- 
malis paulo  infia  labii  inferioris  rudimentum  positum  est,  huic  lingua  bifida  et 
ligamentis  et  musculis  affixa,  quibus  musculi  vero  ii  deficiunt,  qui  ab  inferiore 
maxilla  oriantur.  Ossi  hyoideo  larynx  cum  trachea  subjecta,  legitimae  quoque 
structurae,  post  quam  oesophagus  positus  est. 

§•  7* 

Musculorum  colli  brevis  descriptio. 

Masculos  colli  sequentes  antrorsum  sub  integumentis  positos  invenimus: 
Platysma  myoides  seu  latissimum  colli,  quo  demto  Sternocleidomastoideos , quo- 
rum dexter  ex  partibus  duabus  constabat,  ex  Cleidomastoideo  magna  fibrarum 
copia  formato,  et  Sternomastoideo  a margine  arcuato  manubrii  sterni  oriundo. 
Digastricorum  (maxillae  inferioris)  dexter  una  solum  portione,  a processu  styloi- 
deo ad  os  hyoideum  descendente,  cornui  majori  affixus  erat,  alter  vero  sinister 
duas  habebat  portiones,  quarum  altera  ab  osse  hyoideo  ad  inferiorem  maxillam 
in  capite  normali,  hoc  in  foctu  autem  monstroso  ad  labium  inferius  adseendens 
musculo  orbiculari  oris  se  admiscebat,  cujus  partem  inferiorem,  adjectis  forsan 
et  reliquorum  in  mento  positorum  musculorum  fibris,  conspeximus.  Omohyoi- 
deii,  tendinibus  ad  ossis  hyoidei  basin  affixis,  Stylohyoideorum  tendinibus  ita  se 
conjunxerunt,  ut  musculi  ambo  unum  fere  musculum  a scapula  ad  processum 
styloideum  adseendentem  in  latere  quovis  effingere  viderentur.  Stylohyoidei  a 
Di  gastricis  non  perforati  *)  tendinibus  solum  cum  his  cohaerebant,  ossi  hyoideo 
affixis.  Sternohyoidei , Sternothyreoidei  etAlyo thyreoidei  legitimae  structurae  sunt 
inventi.  Ceteros  colli  musculos  anteriores  formae  normalis  et  numeri  consueti 
vidimus,  posteriores,  cum  nihil  vitiosi  ostendant,  describendos  non  judicavimus. 

§•  8. 

Sub  finem  adhuc  indicandum  est  quidnam  saccus  ille  magnus  continuerit? 
Sectione  hac  de  causa  facta  cerebrum  ipsum  suis  velamentis  cinctum  sacco  du- 


J)  Quae  structura  in  mammalibus  legitima  invenitur.  Confer.  Cari  Zootom.  pag.  401. 

plici  inesse  vidimus.  Externa  nimirum  sacci  portio  a periosteo  et  galea  aponeu- 
rotica, interna  a dura  menynge  originem  ducebat,  inter  quas  membranas  dupli- 
ces inferiore  sacci  parte  sanguis  grumosus  effusus  erat.  Non  media  solum  parte 
saccum  incidimus  sed  regione  quoque  orbitarum,  nil  vero  aliud  nisi  cerebrum 
vidimus  liquidum,  coloris  consueti,  inferiore  sacci  parte  subcruenti;  bulbi  ocu- 
lorum nulli  omnino  sunt  inventi.  Ex  liis  luculenter  patet  saccum  illum  cerebri 
herniam  esse  congenitam. 

CAPUT  VI. 

DESCRIPTIO  CASUUM  TRIUM  SIMILIUM. 

§•  i. 

Foetus  humanus  m onstrosus. 

Casus  prior  foetus  est  humanus,  J)  sexus  sequioris,  longitudinis  justae,  qui, 
excepto  capite  et  extremitate  superiore  dextra,  normalem  conformationem  osten- 
dit. Caput  ipsum  parte  posteriore  et  superiore  legitime  constructum  in  facie 
detram  offert  deformitatem.  Oris  enim  rima  perpendicularis,  justo  brevior, 
infra  maxillae  nullum  vestigium,  ita  ut  buccae  inferiorem  partem  maxillae  su- 
perioris tegant  orisque  labia  proboscidis  ad  instar  promineant.  Canalis  autem  ab 
ossibus  maxillaribus  superioribus  et  musculis  obtegentibus  conformatur,  qui  ta- 
men specillo  introitum  ad  pharyngem  praecludit.  Oculi  et  nasus  sine  menda 
inventi  sunt,  aures  vero  deorsum  et  antrorsum  protractae  collo  affixae  haerent, 
quo  loco  maxilla  inferior  posita  esse  solet,  meatus  auditorii  -externi  non  oc- 
clusi. Externa  solum  contemplatione  dubitare  omnino  licet  utrum  adsit  maxil- 
lae inferioris  rudimentum  nec  ne,  nam  tactu  quoque  nihil  certi  invenimus.  Ex- 
tremitas superior  dextra  tam  brevior  quam  tenuior,  manus  introrsum  torta  qua- 
tuor  tantum  fert  digitos;  ulna  et  radius  deesse  videntur,  reliquae  autem  partes 
naturales  sunt  inventae. 

Latere  dextro  sectio  est  instituta,  incidimus  cutim  et  subjacentes  musculos, 
cultro  vero  profundius  penetrante  pharyngem  ipsum  aperuimus.  Facta  pharyn- 

i)  VValterus  in  catalogo  autographo,  literis  nondum  mandato,  sub  No.  3083  brevibus  verbis  hujus  foe- 
tus mentionem  facit. 

gis  apertura  eo  usque  ubi  ossibus  est  affixus,  invenimus  maxillae  inferioris  ru- 
dimentum osseum,  figurae  saepius  jam  laudatae,  (quod  rudimentum  illi  valdopere 
aequale  est,  quod  in  catulo  invenimus,)  tela  cellulosa  anteriori  pharyngis  parieti 
affixum.  Maxilla  haec,  condylis  ad  temporum  ossa  annexis,  parum  solummodo 
flecti  poterat:  situs  erat  talis  qualis  in  catulo,  convexa  nimirum  pars  ad  infra 
spectabat.  Magnitudo  vix  unguem  digiti  quinti  adaequat. 

Quod  conformationem  ossium  faciei  attinet,  cum  canalem  illum  dissecare  non 
liceret,  ne  habitus  monstrosae  faciei  nimis  laederetur,  haec  fere  erat:  Ossa  tem- 
porum infra  sibi  invicem  valde  appropinquata  erant,  et  cum  osse  sphenoideo 
et  palatinis  et  maxillaribus  superioribus  connata.  Externe  ad  aures  foramina 
meatus  auditorii  externi  quidem  aderant,  nulla  autem  tympani  membrana  in  dex- 
tro latere  detegi  potuit:  sinistro  latere,  quod  integrum  servare  debebam,  spe- 
cillum foramini  immissum  in  pharyngem  sponte  descendebat.  Prope  ad  maxillae 
rudimentum  masseteres  ceterique  canalem  conformantes  musculi  cum  maxilla 
superiore  firmam  ineunt  conjunctionem,  qua  specillo  introitus  ad  pharyngem  im- 
peditur. Os  hyoideum  nullum  est  inventum,  neque  lingua  apparuit;  larynx  pro- 
fundius quam  solet  regione  manubrii  sterni  in  conspectum  venit,  ceterum  nor- 
malis conformationis.  Reliquarum  partium  disquisitio  anatomica  praetermissa  est. 

§■  2. 

Monstrorum  prolixius  descriptorum  seriem  casus  duo  similes,  brevius  autem 
describendi,  sequuntur,  quorum  mentionem  Walt  erus  jamjam  in  Musei  anato- 
mici descriptione  fecit.  Caput  agni  recens  nati  *)  ceteris  partibus  secundum  ty- 
pum normalem  conformati  describitur,  cui  maxilla  inferior  plane  deficit.  Cavi- 
tates glenoidales  in  ossibus  temporum  nullae  inventae  sunt,  reliqua  vero  capitis 
ossa  formae  legitimae  et  numeri  consueti  adsunt  praeter  maxillaria  superiora, 
quae  incurva  sibi  valde  appropinquata  sunt. 

$•  3- 

His  tertium  denique  casum  similem  adjungamus,  monstrum  horrendum  hu- 
manum, * 2 ) cui  caput  globosum  est  capillis  ubique  longis  bruneisque  obsitum. 

*)  Description.  Musei  anatomici  Parte  II  pag.  324  No.  1874. 

2)  Descr.  Mus.  anat.  P.  J.  No.  3027. 

Facies  nulla,  imo  ne  vestigium  quidem  frontis,  oculorum,  nasi  et  oris  exislit. 
Oblique  antrorsum  in  hoc  sic  dicto  capite  ad  colli  latera  duae  aures  pendent, 
formae  singularis,  meatus  auditorius  externus  nullus.  Maxilla  inferior  et  huic 
monstro  plane  deficere  videtur.  Reliquas  deformitates  fere  inauditas  ex  ipsis 
IValteri  verbis  pete. 

CAPUT  VII. 

CASUUM  ENARRATORUM  ET  INTER  SE  ET  CUM 
SIMILIBUS  COMPARATIO. 

§.  i- 

Ex  capitibus  praegressis  videre  licet  classes  duas  deformitatum  maxillae  in- 
ferioris hac  scriptiuncula  enarratarum  constitui  debere,  alteram  ubi  maxilla 
quidem  adest,  sed  justo  brevior,  parva,  structurae  non  legitimae,  alteram  ubi 
plane  deest.  Priori  classi  annumerandi  sunt  casus  secundo^  tertio,  quarto  capite 
et  sexti  $.  i.  descripti,  huic  vero  qui  capite  quinto  et  sexti  §.  2.  (et  5.)  leguntur. 

§.  2. 

Classis  prior. 

Longitudo  maxillae  inferioris  in  quatuor  exemplis  vix  digiti  unguem  ad- 
aequat, quare  et  ipse  JValterus  in  agno  secundo  x)  hoc  rudimentum  plane  ne- 
glexit; nemo  autem,  ratione  habita  tam  formae  quam  loci  ubi  affixa  haeret,  in 
dubium  potest  vocare  sitne  maxilla,  nec  ne.  (Vide  Tab.  I.  Figur.  V et  VI)  Porro 
et  forma  et  structura  non  legitima.  Maxilla  inferior  in  mammalibus  maximo- 
pere  differt  ab  humana 1  2),  deest  enim  mentum  ovale  prominens,  signum  generi 
humano  characteristicum.  Ex  partibus  duabus  in  animalibus  composita  est, 
synchondrosi  antrorsum  junctis,  quae  in  nonnullis  ad  pubertatem  solum,  in  plu- 
ribus vero  per  omnem  vitam  remanet.  3 ) Rami  duo  maxillae  in  angulum  acu- 
tum 

1)  Hoc  enim,  nomine  breviori  agnum  insigniemus,  cujus  descriptionem  capite  quarto  exhibuimus,  cum 
contra  prior  ille  dicetur,  cujus  capite  tertio  historia  est  enarrata. 

2)  Vide  Blumenbachii  Anatomiam  comparatam  pag,  38  edit,  1815. 

3)  Vide  eundem  pag.  42  et  Cari  Zootomiam  pag.  177. 

tam  coeunt,  quadrumanis  obtusius.  In  casibus  autem  supra  recensitis  neque 
partes  duas  synchondrosi  junctas  vidimus,  neque  angulum  acutum:  in  catulo  enim 
maxilla  humanae  capitis  praegressi  § i descriptae  simillima,  rotunda  (Tabui.  I 
Figura  II),  in  agnis  duobus  ferri  equini  formam  prae  se  ferebat  (Fig.  IV  et  VI). 
Ceterum  in  catulo  et  agno  secundo  et  foetu  humano  maxilla  haud  excavata  est, 
in  agno  vero  priori  cellulas  et  inaequalem  omnino  crurum  formam  et  structu- 
ram ostendebat,  quae  in  prioribus  aequalia  erant.  In  casibus  tribus  mobilis  quo- 
que inventa  est;  an  in  agno  secundo  quoque  certo  dicere  non  possum,  quippe 
cum  JJ~alkerus  brevibus  verbis  descriptionem  absolverit,  verum  conjicio. 

§.  5. 

Huic  maxillae  inferioiis  deformitati  et  alias  faciei  capitisque  adjunctas  in- 
venimus structurae  abnormitates;  aut  enim  omnia  ossa  faciei  plane  deerant,  uti 
in  catulo  et  agno  secundo,  aut  complura  deficiebant.  Inter  calvariae  ossa 
sphenoideum  maxime  a normali  structura  deflectebat,  os  vero  ethmoideum  x)  et 
meatus  auditorius  externus  2)  in  tribus  detegi  non  poterat.  Os  frontis  plus  ini 
nusve.  deforme  3),  os  occipitis  autem  et  parietalia  sine  ullo  vitio  sunt  inventa. 
Oculi  4 ) tiibus,  duobus  nasus,  5)  agno  priori  et  foetui  humano  paulo  ante 
commemorato  lingua  deerat.  6) 


*)  Confer  Ha  11  eri  Opera  minora  anatomici  argumenti,  de  monstris  pag.  50. 

2)  Num  fortassis  in  capitibus  maceratione  praeparatis  antea  adfuerit  nec  ne,  pro  certo  affirmare  ne- 
queo , in  iis  autem,  quae  ipse  dissecui  et  perscrutatus  suin,  nullum  omnino  vidi. 

3)  Os  frontis  aut  nullas  omnino  orbitas  formabat,  uti  in  catulo  et  agno  secundo,  aut  orbitae  aderant 
infra  verum  non  clausae,  uti  in  priori  agno,  ita  ut  oris  nasique  cavitas  confluens  etiam  curn  orbitis 
cohaereret,  cujus  vitn  Meckelius  mentionem  fecit.  (Anatoni,  pathologic.  Vol.  I pag.  522) 

4)  In  catulo  agnoque  piiori  nullos  vidi,  num  vero  in  agno  secundo,  cujus  sceleton  solum  descriptioni 
offerebatur,  oculi  sint  inventi  nec  ne,  dicere  nequeo.  Ceterum  confer  § 5. 

5)  Catulo  scilicet  et  agno  secundo.  Confer  § 5. 

Valde  lugendum  est,  quod  Walterus  agnum  secundum  tam  breviter  descripserit,  (forsan  sceleton 
ipse  non  fecit.)  Linguae  defectus  exemplum  legitur  in  den  Breslauer  Sammlungen  1717.  V.  I Seite  35 
conjunctum  cum  acephalia,  spina  bifida,  oculorum,  aurium  defectu  et  extremitatibus  abnormibus. 
Alium  porro  casum  leges  § sequentis  paite  altera  et  § 6 a Themelio  descriptum.  Confer  etiam 
Hali  erum  1,  c.  pag.  50. 

$•  4- 

Exempla  similis  deformitatis. 

Hujus  deformitatis  maxillae  inferioris,  eximiae  scilicet  parvitatis,  exemplum 
in  vitulo  recens  nato  Meckelius  narrat.  7)  Osseum  palatum  omnino  deficiebat, 
maxilla  parvitate  eximia  excellebat,  fissura  oris  per  temporum  os  et  aurem  ex- 
ternam ita  se  extendebat,  ut  haec  in  partem  superiorem  majorem  et  in  inferio- 
rem, priori  minorem,  sit  divisa.  Quis,  quaeso,  non  videbit  hoc  vituli  caput  ma- 
ximam cum  agno  priori  alere  similitudinem?  Primum  et  in  nostro  casu  et  in 
illo  agno  palatum  osseum  plane  deerat,  (Confer  Capit.  III  § n)  maxilla  dein 
quam  parvissima  erat  (§  10),  fissurae  autem,  quae  in  vitulo  observata  est  aurem 
dividens,  nullum  in  agno  priori  vestigium  detectum. 

Maximam  vero  attentionem  secundus  casus  meretur  agni  monstrosi,  cujus 
historiam  nunc  exhibebimus. *  2)  Agnus  neonatus  praeter  caput  ceteris  partibus 
formam  habet  naturalem;  caput  longitudinis  justae,  villis  obtectum,  primo  intuitu 
nullam  omnino  maxillam  inferiorem  offert:  prope  ad  nares  parte  capitis  inferiore 
foramen  observatur,  quo  canalis  finitur  a larynge  oriundus.  Aures  duae  pendu- 
lae regione  articulationis  maxillae  inferioris  ita  inter  se  junctae,  ut  ex  scapha 
unius  ad  alterius  scapham  fossa  transiret:  nullus  inventus  est  meatus  auditorius 
externus;  ossiculum  media  inter  aures  parte  tactu  detegi  poterat.  Oris  loco  prope 
ad  aures  rima  est  inventa,  quae  in  laryngem  ducebat,  lingua  deerat:  nasus  cete- 
rum oculi  et  omnis  pars  capitis  superior  naturalis.  Facta  incisione  ossa  maxil- 
laria superiora  visa  sunt  curvata  sibi  invicem  valde  appropinquata,  dentibus  in- 
structa, musculis  masseteribus  inter  se  juncta,  3)  quibus  partibus  formatus  est 
canalis  supra  descriptus.  Pars  ceterum  palatina  ossium  maxillarium  superiorum 


x)  Anatomiae  pathologic.  Vol.  I.  p.  525. 

2)  Hunc  casum  memoratu  dignissimum  humanitati  Viri  Experientissimi  Dr.  Recltleben  debeo:  sceleton 
ovis  in  Museo  scholae  veterinariae  asservatur. 

3)  Similem  casum  pete  ex  §.  7;  ejusdem  quoque  structurae  proboscidem  foetus  humani  Cap.  VI.  §.1  de- 
SClipti  inveni. 

Huc  pertinere  videtur  similis  casus  in  lepore  monstroso.  Journal  de  Sqavans  168-j  Novembr.  et  Blan- 
que  BiLlioth.  de  Medecine  Paris  1748  Tom.  I.  pag.  537. 

Un  1 evreau  d’environ  15  jours , dont  la  tete  etoit  sans  yeux  et  sans  gueule,  avoit  seulement  un 

fetit  trou  a la  place  de  celle-ci,  et  quatre  oreilles.  T e Levrau  etoit  separe  en  deux  corps  situes  cote 
cote  l'un  de  1’autre,  dont  chacun  avoit  ses  parties  au  nombre  accoulume. 

parte  posteriore  deerat,  ossa  quoque  palatina  plane  deliciebant,  vomer  contra 
aderat.  Inter  aurium  cartilagines  maxillae  inferioris  rudimentum  ferri  equini 
formam  exhibens  loco  consueto  affixum  inventum  est,  mobile,  crura  autem  di- 
stincte prorsus  dignosci  nequibant,  cum  in  unam  coaluissent  massam  concavam  : 
ad  latera  ossa  styloidea,  quibus  os  hyoideum  affixum.  Reliqua  capitis  ossa  om- 
nia figuram  et  expansionem  normalem  habebant. 

Magnam  casus  hic  similitudinem  alit  cum  agno  priori  (et  foetu  humano  $.  i. 
Cap.  VI.  descripto)  ubi  rima  quoque  oris  loco  observata  est,  aures  ad  collum 
positae,  maxillae  rudimentum  ejusdem  figurae,  ubi  lingua  etiam  et  meatus  au- 
ditorius externus  desiderabantur,  magis  vero  ad  typum  normalem  hic  agnus  ac- 
cedit quam  ille,  quem  tertio  capite  descripsimus.  Primo  jam  intuitu  hoc  agni 
caput  cum  illo  quoque  maximam  habet  similitudinem,  quod  sexti  capitis  §.  2. 
descripsimus,  ubi  omnia  ossa  normalia  aderant,  praeter  maxillaria  superiora,  quae 
incurva  sibi  appropinquata,  dentibus  instructa,  et  forsan  etiam  masseteribus  con- 
juncta erant,  quod  conjicio;  ossa  palatina  non  desunt,  maxilla  autem  inferior 
teste  TVciltero.  Ceterum  conjectura  haud  omnino  spernenda  mihi  videtur  et  in 
illo  casu,  a IValtero  descripto,  maxillae  rudimentum  adfuisse,,  quod,  cum  per  par- 
vum  sit  et  mobile,  ab  indocto  et  parum  accurato  sectore  facile  cultro  deini 
potuerit,  ( Walterus  enim  non  omnia  praeparata  propria  manu  confecit)  quae  con- 
jectura casu  commemorato  majorem  veri  similitudinem  habere  videtur.  Qua- 
propter casum  sexti  capitis  §.  2.  descriptum  vix  dubito,  quin  huc  referam  et  his 
adnumerem,  quorum  maxilla  justo  brevior  et  structurae  alienae  est  inventa. 

§•  5- 

Altera  classis. 

Unum  solummodo  exemplum  habet,  cui  maxilla  inferior  plane  deest, 
capite  quinto  descriptum;  huic  secundus  casus  se  adjungit,  cujus  autem  in- 
dagatio cultro  institui  non  poterat.  In  monstro  illo  humano  ne  levissi- 
mum quidem  maxillae  vestigium  est  inventum , alia  vero  praeterea  vitia 
complura  insunt,  ut:  oculorum  J)  nasi  2)  aurium  externarum  3)  labii  superio- 

J)  Vide  Meckelii  anatom.  pathologic.  Vol.  I.  pag.  393.  Confer  etiam  Halleri  1.  c.  pag.  Zo  ubi  ve- 
terum scriptorum  loca  invenies. 

2")  Idem  liber  Meckelii  1.  c.  pa°;.  406. 

3)  Aures  externae  primo  impraegnationis  tempore  embryoni  omnino  deficiunt.  In  animalibus  quibusdam 

iis  T)  defectus,  inferioris  fissura, *  2)  lingua  bifida  3)  etc.  quae  formae  humanae  vitia  in 
inferioribus  mammalium  classibus  inveniuntur  ut  formae  naturales.  Praegrandis  de- 
nique encephalocele  inter  reliqua  vitia  eminet.  Similem  herniae  cerebri  casum, 
frontis  regione  propendentis,  Saxtorph  4)  narrat,  ubi  vero  saccus  neque  tantopere  de- 
formis neque  tantae  expansionis,  quam  in  foetu  nostro,  inventus  est.  Magnam  etiam 
cum  casu  nostro  similitudinem  excrescentia  in  foetu  hydrocephalico  habet,  cujus 
historiam  Kelch  5 ) exhibet.  Saccus  radici  nasi  et  orbitae  dextrae  aflixus  erat,  for- 
mam quadratam,  pollicis  unius  longitudinem  et  1^  latitudinem  habebat,  coloris 
brunnei,  maximamque  faciei  partem  obtegebat.  Sectione  sacci  instituta  neque 
cerebrum  neque  dura  mater  inventa,  quamvis  illa  excrescentia  per  ossis  frontis  et 
ossium  nasi  dehiscendam  cum  dura  menynge  cohaereret;  telam  contra  cellularem 
continebat,  ante  vero  aqua  jam  depluere  coepit.  Puariores  omnino  casus  ii  sunt, 
ubi  cerebri  herniae  frontis  regione  prolapsae  sunt,  cum  ossis  occipitis  defectu 
aut  fissura  plerumque  in  posteriore  capitis  parte  prorumpant.  Extremitatum  tam 
superiorum  quam  inferiorum  deformitates  similes,  qualis  foetus  noster  monstro- 
sus  exhibet,  complures  jamjam  sunt  descriptae,  quarum  historiam  pete  ex  Mek- 
helii  ) anatomia  pathologica. 


eaedem  quoque  desiderantur , ut  in  triclrecho,  phoca,  ornithorhyncho,  talpa,  sorice  etc.  vide  Cari 
Zootomiam  pag.  168  Aurium  in  foetu  humano  deficientium  exempla  exhibent  recentiora;  Ober- 
teuffer  in  Staike's  neuein  Archiv  der  Gehurtshulfe  .3,  //.  Se  ice  t>53  Fritelli  in  Orteschi 
Giornale  di  Medie.  T.  III.  pag  go.  Conferas  quoque  Hallerum  1.  c.  pag.  50.  et  Voigtelii  ana- 
tona. pathologic.  Vol.  II.  pag.  33  etseqq. 

Walt  e rus  foetum  sine  labio  superiore  describit  in  Musei  anatoYnici  Parte  I.  pag.  tuo. 

2)  Casum  esse  rarissimum  testis  est  Meckelius  1.  c.  pag.  548;  unicum  solummodo  ^asum  laudat  ex 
Ephemeridibus  naturae  curiosor.  satis  vero  incertum. 

3)  Qualis  amphibiis  et  phocis  esse  splet, -vide  Cari  Zootomiam  pag.  401.  Exempla  duo  linguae  in  hu- 
manis embryonibus  bifidae  Meckelius  congessit  1.  c.  pag.  551.  Primum  Hoffmannus  exhibet  in 
Scarke's  Areliiv  f.  d.  Gehurtshulfe  3.  III.  Seice  700,  secundum  Dana  in  Memoires  de  Turin 
1787  PaS-  503’  <Iuae  exempla  aliorum  quoque  organorum  vitia  una  offerunt.  Tertium  denique  casum 
Leskius  narrat  in  auserlesenen  Ahhandluugen  aut  deu  philosoph.  Transact.  Ji.  III • S.  Z 5. 

4')  Coli.  I-Iafn.  Tom.  II.  pag.  280.  Tab.  V. 

5)  Beytrdge  zur  pathologischen  Anatomie.  1815.  Sei  te  93. 

c)  L.  c.  pag.  744,  conferas  quoque  Hallerum  1.  c.  pag.  51  et  seqq. 


$.  6. 

Exempla  similis  deformitat  i s. 

Deficientis  maxillae  inferioris  exempla  duo  Hallerus  1 ) laudat,  quorum  hi- 
storiam prolixius  exhibemus.  Primum  Kerkringius  2)  narrat,  cujus  verba  ipsis- 
sima huc  apposui:  „Foelus  quinque  mensium  editus  est  monstrosus,  in  quo  po- 
tentia conformati ix  corporis  humani  nusquam  nisi  in  capite  aberraverat,  tam 
enim  erat  omnibus  membris  perfectus,  quam  imperfectus  et  inconcinnus  capite. 
Dum  adhuc  carne  ac  cute  degebatur  maxilla  carebat  inferiore,  pro  illa  carneam 
quandam  substantiam  cum  superioris  maxillae  parte  in  rostri  porcini  speciem 
protendens;  oculi  ad  latera  recesserant.  Jam  vero  reliquam  deformitatem  quis 
facile  ex  inordinata  capitis  figura  collegerit,  in  quo  os  jugale  nullum  reperiebatur, 
nec  inter  os  temporum  et  alia  ulla  apparebat  distinctio.  Fontanella  praeter  morem 
propemodum  clausa,  occipitis  os  exiguum  admodum,  non  figuram  quam  oportet, 
non  usum  quem  solet,  osseae  isti  ollae,  quae  caput  in  humanam  efiormat  con- 
cinnitatem, afferre  poterat.” 

Alterum  Themelius  3)  narrat  monstri  ovilli  exemplum,  quod  per  horas  duas 
vixit.  „Et  corporis  status  et  integritas  omnium  partium  a collo  fere  ad  pedes 
nihil  a natura  prae  se  ferebat  abhorrens.  Unicum  caput  mirum  in  modum  ab 
ordine  recedit,  et  in  regione  illa  antica  colli,  qua  cartilago  thyreoidea  conditur, 
tumor  sat  notabilis  instar  sacci  vel  strumae,  tactui  mollitie  cedens,  prominet:  re- 
liquum caput  apparet  deformosissimum,  ita  ut  i)  nares  ad  proboscidem,  ut  ita 
dicam,  quae  ab  ossibus  maxillae  superioris  formatur,  obliquo  parumper  situ  hient, 
ne  minimum  2)  faucium  hiatus  sub  ossibus  maxillae  superioris  et  inferioris  aut  etiam 
modo  palatini  apparet  indicium,  potius  in  angulo  articulationis  maxillae  superioris 
cum  inferiore  utrimque  oculi,  naturalibus  longe  magis  patuli  et  insigniores,  protu- 
berantes conspiciuntur.  Maxilla  autem  inferior  plane  deficit,  ubi  loco  ossium  ejus- 
dem aures  insolito  plane  modo,  introituque  meatus  auditorii  plane  clauso,  ac- 
cretae sunt,  ita  ut  ne  minimum  vel  oris  vel  palati,  vel  dentium  vel  linguae,  vel 
narium  hiatus  vel  gutturis,  vel  freni  palatini  vel  tonsillarum,  vel  epiglottidis  vel 

1)  Loco  pluiies  citato  pag.  30. 

2)  Opera  omnia  anatomica  Lugd.  B.  1717  Observatio  60  pag.  122. 

3)  Dissertatio  de  niitiitione  foetus,  in  fasciculo  disseitatt.  anatomico- medicar,  recusa  Amstelaed.  1764. 
pag.  125  seqcp 


E 


r* 

oo 


modo  foraminis  patescat  vestigium.  Aurium  vero  structura  ab  ordine  non  recedit,  et 
nonnisi  loco  accretionis  aberrat  et  quod  meatus  auditorius  externus  sit  clausus.”  J) 

§•  7* 

Tertium  porro  casum  Hallerus  ipse  narrat *  2)  agni  monstrosi,  verba  auctoris 
apposui:  „maxilla  inferior  huic  agno  penitus  defuit ; temporalis  musculus  et  mas- 
seter dexter  cum  sinistro  coiit,  solaeque  hae  carnes  oris  caveam  efFecerunt.  Pro 
lingua  et  osse  hyoideo  nihil  adfuit  nisi  caruncula,  stramine  non  latior  unciam- 
que dimidiam  longa,  quae  palatinis  ossibus  adhaerebat  fibrasque  carneas  ad  os 
occipitis  immitebat.  Pharyngis  ostium  a vomere  atque  apophysi  ossis  occipitis 
ad  sellam  equinam  tendente  et  ab  osse  hyoide  natum  nullam  cum  ore  commu- 
nicationem ostendit.  In  eo  sacco,  ut  in  pharynge  solet,  larynx  fuit”  Reli- 
qua, quae  ad  nutritionem  foetus  spectant,  omittimus.  Ouartum  denique  exem- 
plum ovis  recens  natae  monstrosae  in  Museo  anatomico  Lipsiensi  vidimus.  3) 
Maxilla  inferior  plane  deficit,  quapropter  et  oris  cavum  nullum  adest,  maxillae 
superioris  forma  normalis  est.  Pharynx,  oesophagus , larynx  parti  basilari  ossis 
occipitis  affixa  sunt.  (Notandum  vero  est  sceleton  hoc  ex  longo  jam  tempore 
factum  esse.)  Similes  omnino  casus,  ubi  maxilla  inferior  in  mammalibus  prae- 
sertim domesticis  deficere  videtur,  non  sunt  rarissimi,  plerumque  autem  non  sa- 
tis accurate  indagati,  cum  facilius  negare  quispiam  possit  adesse  maxillam,  quam 
incisione  cauta  et  sine  praejudicata  opinione  instituta  maxillam  justo  breviorem 
et  monstrosam  invenire.  Veteribus  omnino  super  maxillae  defectu  observatio- 
nibus haud  multum  confido. 

§.  8- 

Ex  casuum  omnium,  quos  hac  scriptiuncula  congessimus,  comparatione  ma- 
xillae inferioris  parvitatem  monstrosam  cum  triplici  gradu  deformitatum  in  os-- 
sibus  capitis  eorumque  integumentis  conjunctam  invenimus,  quos  gradus  sub 
calcem  libelli  breviter  recensebimus. 

Praeter  viscera  natnral  a in  cavitatibus  retenta  invenit  auctor  processum  vermiformem  longitudine  pol- 
licum duorum  et  quod  excurrit  in  latere  sinistro  haerentem,  nigricante  materia  satis  infarctum;  reli- 
qua intestina  collapsa,  oesophagum  ultra  modum  turgentem 

2)  Opuscula  pathologica  Venetiis  1755  Observatio  58  pag.  145.  Hoc  monstrum  Miillerus  Vinarien- 
sis  medicus  dissecuit,  descripsit  et  iconibus  illustravit  1735 

3")  Confer  Libium  Viri  Expenentissimi  Dr.  Cerutti,  qui  proximis  nundinis  in  lucem  prodibit:;  Be- 
schreibung  der  pathologisclien  Praeparate  des  anatomischen  Theaters  zu  Leipzig . 


01 


Gradus  L Omnia  capitis  ossa  secundum  naturae  leges  conformata  sunt,  loco 
cavitatis  oris  canalis  ossibus  maxillaribus  superioribus  et  musculis  masseteribus 
conflatus  observatur,  ad  pharyngem  et  laryngem  ducens:  lingua  et  palatum 
molle  ex  parte  deest.  Aures  insolito  loco  accretae,  meatus  auditorius  externus 
mox  clausus,  mox  patens.  1 ) 

Gradus  II  in  palati  ossei  defectu  sistitur;  ossa  palatina  plane  desunt  et  pars 
palatina  ossium  maxillarium  superiorum.  Huic  palati  anomaliae  et  alia  accedit 
orbitarum,  quae  fissae  sunt  et  parte  inferiore  ossium  maxillarium  superiorum 
abnormi  conformatione  et  zygomaticorum  defectu  non  clausae.  In  hoc  deformi- 
tatum gradu  secundo  aliquot  jamjam  faciei  ossa  deficiunt;  oris  auriumque  eaedem 
deformitates.  2) 

Gradus  III.  Ossa  faciei  omnia  omnino  desunt,  ita  ut  totum  caput  nihil 
aliud  sit,  nisi  osseum  cerebri  integumentum.  Oculi  nulli  neque  nasus,  aurium 
idem  habitus  ac  supra  demonstratum.  3) 

Maxillae  inferioris  defectus  in  capitibus  invenitur  a legitima  conformatione 
haud  parum  abhorrentibus,  cujus  tamen  deformitatis  gradus  certo  omnino  con- 
stitui nequeunt,  quod  in  priori  classe  cum  aliqua  veri  similitudine  factum  esse 
speramus,  quippe  cum  casus  plurimi  tam  manca  et  parum  accurata  descriptione 
gaudeant,  ut  omnia  fere  exempla,  quae  inveni,  nihil  hac  in  re  me  adjuverint. 
Ceterum  ipse  unius  solum  foetus,  cui  maxilla  deerat,  sectionem  instituere  potui, 
quae  ipsa  quoque  non  omnibus  numeris  est  obsoluta,  alterius  vero  casus  a me 
commemorati  examen  institui  non  poterat. 

Gradus  primi  exempla  sunt:  i)  caput  agni  altera  parte  § 4 Capitis  VII  descripti,  ex  Museo  scholae 
veterinariae;  2)  simile  capitulum  § 2 Capitis  VI  descriptum.  3)  Foetus  humanus,  cujus  descriptio- 
nem pete  ex  § 1 ejusdem  capitis,  ambo  ex  Museo  VV  alteri  a no. 

2)  Secundi  gradus  exempla  sunt:  agni  capitulum,  de  quo  tertio  capite  scripsimus,  alterum  ovis  recens 
natae,  quod  parte  priori  § 4 Capitis  VII  laudavimus  ex  Meckelii  thesauro. 

3)  Tertii  gradus  exempla  sunt:  Catuli  caput,  quod  secundo  capite  tractavimus,  et  agni,  de  quo  capite 

quarto  egimus.  

CAPUT  VII  I. 

EXPLICATIO  TABULARUM. 

I— , Tabula  1. 

1.  iguras  sex  magnitudine  naturali  exhibet,  quae  secundo  tertio  et  'quarto  capite  sunt  de- 
scriptae, et  ad  C lassem  primam  deformitatum  hac  in  scriptiuncula  descriptarum  pertinent, 
quae  maxillas  eximia  parvitate  excellentes  amplectitur. 

Figura  I.  Catulum  exhibet  neonatum,  cujus  caput  solum  forma  gaudet  abnormi. 

a)  Corpora  sunt  glandulis  simplicibus baud  absimilia,  quorum  in  descriptione  mentio  est  facta. 

b)  Rima  profunda  , quae  ad  pharyngem  et  laryngem  ducit. 

Reliquae  partes  descriptione  non  indigent. 

Figura  II.  Caput  catuli  cum  osse  hyoideo,  musculis  demtis,  offert. 

a)  Fonticuli  magni  portio  anterior. 

b.  b)  Ossa  parietalia,  c)  Pars  frontalis  ossis  frontis. 

d.  d)  Processus  orbitales  ejusdem  ossis,  inter  quos  e)  Musculus  positus  est  §.  5 Cap.  II. 
descriptus. 

f.  f)  Foramina  orbitalia  dura  menynge  occlusa. 

g)  Alae  magnae  ossis  sphenoidei  inter  se  conjunctae,  g*)  Ossiculum  mediae  parti  insidens 
rhomboideum  §.  6 Cap.  1.  commemoratum. 

b)  Alae  parvae  inter  se  connatae,  laminam  mobilem  efficientes. 

i.  i)  Processus  mastoidei,  k.  k)  Pullae  osseae  temporum.  1)  Maxilla  inferior, 
m.  m)  Ligamenta  stylohyoidea,  quae  in  adultis  ossa  sunt,  n)  Ossis  hyoidei  basis, 
o.  o)  Cornua  minora,  p.  p)  Cornua  majora. 

Figura  III.  Caput  ovis  recens  natae  ex  latere  dextro  delineatum  exhibet,  capite  ter- 
tio descriptum. 

a)  Pars  occipitalis  ossis  occipitis,  b)  Liinea  semicircularis,  c)  Pars  condyloidea. 
d)  Fossa  condyloidea  e)  Foramen  condyloideum  posterius,  f)  Condylus. 

g)  Processus  mastoideus,  h Pars  squamosa  ossis  temporum,  i)  Os  transversum. 

Is)  Os  parietale.  1.  1)  Ala  magna  ossis  sphenoidei  altius  adscendens,  foramen  habet,  quod 
in  sinistra  non  conspicitur. 

m)  Processus  pterygoidei  rudimentum,  n)  Foramen  quod  ovale  esse  videtur, 

o)  Stylus,  qui  a sella  turcica  oritur  et  in  processus  ensiformes  expanditur,  spinulas  duas 

o*  o*)  proferens. 

p)  Fissura  orbitalis  inferior,  q)  Foramen  opticum.  r)  Ala  parva  seu  proc.  ensiformis. 
s)  Ossis  zygomatici  rudimentum,  t)  Pars  frontalis  ossis  frontis,  u)  Processus  nasalis, 
v.  v)  Cartilago  inter  ossa  maxillaria  superiora  et  conchas  inferiores  interjecta. 

w)  Os  maxillare  superius,  x)  Os  lacrymale.  y)  Rudimenta  cellularum  ossis  ethmoidei. 
z)  Concha  inferior  a~)  Septum  narium  cartilagineum.  /3 ) Rudimentum  cartilagineum  os- 
sis intermaxillaris,  yy)  Ossa  styloidea,  f))  Maxilla  inferior. 

Figura  IT d Maxillam  inferiorem  agni  ejusdem  facie  posteriore  depictam  exhibet; 
a)  locus  est  concavus. 

Figura  Tr.  Caput  ovis  recens  natae  ex  latere  dextro  offert,  quarto  capite  descriptum, 
a)  Atlas,  b)  Ligamentum  capsulare  juncturae  occipitis  cum  atlante,  c)  Foramen  magnum, 
d)  Os  occipitis,  e)  Os  parietale,  f)  Os  frontis.  f;)  Margo  orbitalis,  g)  Os  sphenoideum. 

h)  Maxilla  inferior,  ii)  Ossa  styloidea.  k)  Os  temporum. 

Figura  VI.  Maxillam  inferiorem  ejusdem  agni  «b  anteriore  Facie  delineatam  exhibet 
magnitudine  naturali. 


Tabula  II. 


Foetum  humanum  monstrosissimum  exhibet,  de  quo  Capite  quinto  egimus,  cui  inferior 
maxilla  plane  deficit.  Foetus  hic  paulo  infra  naturalem  magnitudinem  depictus  est,  ca- 
pite in  latus  dextrum  inclinato,  ut  oris  hiatus,  remoto  paululum  sacco  propendente,  videri 
posset. 

a)  Arcus  superciliaris  lateris  sinistri  distortus,  b)  Foramen  meatus  auditorii  externi, 

c)  Pinna  nasi  sinistra,  d)  Oris  hiatus,  e)  Linguae  bifidae  portio  sinistra  et  dextra, 
f)  Labii  inferioris  fissi  pars  -sinistra. 

Reliquae  co.poris  partes  singulari  explicatione  non  indigent. 

